《朝往香山》
清代·梦麟

梦觉钟鱼清，褰裳月在栋。盥濯辞精庐，山僧出林送。

苔衣润芒屩，昨宵知露重。乱泉听乍失，溪涧涩馀冻。

石骨生清凉，逼人寒欲中。日出照幽谷，山鸟发新哢。

微风荡空翠，流云散岩洞。永怀煨芋者，隔岫闻清诵，

作者简介：（1728—1758）蒙古正白旗人，西鲁特氏。字文子，号午塘。乾隆十年进士。授检讨，官至户部侍郎。曾典江南乡试，留心访求人才。享年虽短，诗已能成家。有《太谷山堂集》。